《赠正仲别》
宋代·舒岳祥

一年三过我，此去定经年。
雪压登鱼渚，云生落雁田。
壮游今已矣，老别自潸然。
心事有难说，斯文属子传。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。